
Za srodnike

Informacija o učešću u naučnom istraživanju za hospitalizirane pacijente sa sepsom i kritičnom  bolesti

EU CT broj: 2023-509703-33-00

Naslov istraživanja na engleskom jeziku
Empirical meropenem vs piperacillin/tazobactam for adult patients with sepsis
Naslov istraživanja
Empirijski meropenem naspram piperacillin/tazobactam kod odraslih pacijenata sa sepsom
Uvod
želimo vas pitati dali dajete dozvolu da vaš srodnik/ca učestvuje u jednom zdravstveno-naučnom istraživanju. Vaš/a stodnik/ca ima tešku infekciju. Kako vaš/a srodnik/ca trenutno nije u stanju da sam/a daje saglasnost pitamo vas da li možete dati zamjensku saglasnost u njegovo/njeno ime da učestvuje u istraživanju. Istraživanje je započeto tokom akutnog liječenja jer je stanje vašeg srodnika/ce bilo takvo da nismo mogli direktno tražiti njegov/njen pristanak. Učešće u istraživanju je dobrovoljno, i možete reći „ne“ a da to ne utiče na sadašnje ili buduće liječenje vašeg srodnika/ce.
Prije nego što odlučite hoćete li dati saglasnost za učešće vašeg srodnika/ce u istraživanju, trebate dobiti informaciju o svrhi ovog istraživanja i zašto se provodi. Pažljivo pročitajte ovu informaciju. Objasnit ćemo vam je i usmeno i imaćete priliku postaviti pitanja. Slobodno možete povesti člana porodice, prijatelja ili poznanika na taj razgovor. Ako odlučite da vaš srodnik/ca može nastaviti sa istraživanjem, zamolit ćemo vas da potpišete priloženi obrazac saglasnosti. Vi imate pravo na najmanje 24 sata za razmišljanje prije donošenja odluke.
Vaš srodnik/ca će biti upitan za saglasnost čim njegovo/njeno stanje to dopusti. Učešće je dobrovoljno. Možete u bilo kojem trenutku bez objašnjenja povući zamjensku saglasnost i bez navođenja razloga, a da to neće uticati na daljnje liječenje vašeg srodnika/ce.

Osnova
Sepsa (trovanje krvi) je po život opasno stanje koje može nastati usljed teške infekcije. Sepsa utiče na rad organa i u najtežim slučajevima može dovesti do septičkog šoka (šok trovanja krvi), koji je karakterizovan kolapsom krvotoka. Liječenje širokospektralnim antibioticima je standard za hospitalizovane pacijente sa sepsom, jer povećava preživljavanje. Izbor specifičnog antibiotika zavisi od više faktora kao što su tip infekcije, druge bolesti i na koje antibiotike bakterija može biti osjetljiva. Većina pacijenata se liječi jednim od dva širokospektralna antibiotika: meropenemom ili piperacilin/tazobaktamom, ali još nije poznato koji je od njih ima bolje dejstvo i manje nuspoja.

Cilj istraživanja
Cilj istraživanja je ispitati da li meropenem, u poređenju sa piperacilin/tazobaktamom, povećava preživljavanje kod pacijenata sa sepsom i kritičnom bolesti.

Praktična procedura
Istraživanje se sprovodi u bolnicama u Skandinaviji i širom svijeta. Vaš srodnik/ca će primiti meropenem ili piperacilin/tazobaktam prema važećim nacionalnim i međunarodnim upravama za liječenje sepse. Izbor antibiotika koji se primjenjuje je dodjeljen nasumično. Liječenje vašeg srodnik/ca sa ovim antibiotikom traje do 30 dana. Tokom hospitalizacije prikupljamo podatke iz medicinske dokumentacije o zdravstvenom stanju vašeg srodnika/ce prije bolesti i tokom liječenja. Ovi podaci služe za procjenu dejstva i sigurnosti oba liječenja. Na kraju istraživanja sumiraćemo koliko je pacijenata preživjelo, koliko je imalo nuspojava, koliko je bilo izolovanih pacijenata zbog infekcija rezistentnih bakterija te trajanje podrške životu i hospitalizacije. Nakon 90 i 180 dana mi ćemo kontaktirati vašeg srodnika/cu ili članove porodice da procijenimo kvalitet života i prikupimo druge podatke o dugoročnom ishodu. Istraživanje nije zaslijepljeno, što znači da možete saznati kojim antibiotikom je vaš srodnik/ca liječen. O tome možete pitati tokom planiranog razgovora s odgovornim ljekarom ili članom istraživačkog tima.
Korist od istraživanja
Ne možemo garantovati da će vaš srodnik/ca imati ličnu korist od učešća u istraživanju. Mi posjedujemo znanje da oba antibiotika povećavaju stopu preživljavanja pacijenata sa sepsom, ali ne znamo koji je bolji i da li ima manje nuspojava. Učešće vašeg srodnika/ce doprinosi znanju o optimalnom liječenju sepse. Rizici su minimalni jer pacijenti sa najvećim rizikom za neželjene efekte ne mogu učestvovati, a oba antibiotika se rutinski koriste. Smatramo da će rezultati poboljšati liječenje budućih pacijenata sa sepsom.
Procjena učešća vašeg srodnika/ce u istraživanju
Budući da se radi o akutnom kliničkom istraživanju, vaš srodnik/ca je uvršten na osnovu prvobitne procjene ispunjavanja uslova za uvrštavanje i izuzimanje. Ovu procjenu je uradilo medicinsko osoblje zaduženo za liječenje, da bi se osiguralo da učešće vašeg srodnika/ce odgovara već usvojenim pravilima za ovo istraživanje
Mi smo procjenili da vaš srodnik/ca ispunjava sljedeće uslove:
· Stariji/a od 18 godina
· Imao/la sepsu i bio/la kritično bolestan/na, što je zahtijevalo visok nivo kisika, mehaničku ventilaciju (respirator) ili potporu krvotoka
Vaš srodnik/ca ne ispunjava sljedeće uslove za izuzetak:
· On/ona nije bio/la liječen/a meropenemom ili piperacilin/tazobaktamom duže od 24 sata prije uvrštavanja u istraživanje
· On/ona nije alergičan/a  na peniciline ili druge srodne antibiotike
· [bookmark: _Hlk208488952]Kod vašeg srodnika/ce ne postoji sumnja ili potvrđena infekcija mozga ili moždanih ovojnica
· On/ona nije imao/la infekciju rezistentnu  na meropenem ili piperacilin/tazobaktam u posljednja 3 mjeseca
· On/ona se ne liječi valproatom (lijekom za epilepsiju
· Vaša srodnica NIJE bila trudna

Prekid učešća u istraživanje

U bilo kojem trenutku možete povući vašeg srodnika/cu iz istraživanja bez navođenja razloga. Ako to bude neophodno, to neće uticati na odnose sa ljekarima ili na liječenje. Vaš srodnik/ca će nastaviti sa standardnim liječenjem kao bilo koji drugi pacijent. Takođe, ljekari u odjeljenju mogu odlučiti da prekinu učešće vašeg srodnika/ce u istraživanja, a u tom slučaju ćete biti direktno obaviješteni o razlogu.  Ako odlučite povući vašeg srodnika/cu iz istraživanja, bićete upitani da li dozvoljavate nastavak prikupljanja podataka i praćenje do 180 dana nakon povlačenja. Ako odgovorni ljekar ili kliničar odluči da povuče vašeg srodnika/cu iz istraživanja, podaci će se i dalje prikupljati do 180 dana od učešća vašeg srodnika/ce. Povlačenje  zamjenske saglasnosti neće uticati na aktivnosti koje su već obavljene niti na korištenje podataka koji su prikupljeni na osnovu informiranoe saglasnosti prije povlačenja. Ako ne date zamjensku saglasnost, imate pravo prigovora na upotrebu podataka koji su do tada prikupljenih tokom učešća u kliničkom istraživanju.

Nedostci
 Lijekovi koji se koriste u ovom ispitivanju su medicinski proizvodi koji se vrlo često primjenjuju. Njihova sigurnost i nuspojave su stoga dobro poznate.
Iako se ovi lijekovi općenito smatraju sigurnima, i dalje se mogu pojaviti neočekivane reakcije ili komplikacije povezane s njihovom upotrebom, uključujući i tokom kliničkih ispitivanja. 

Nuspojave, rizici i komplikacije
Meropenem i piperacilin/tazobaktam su često korišteni i poznati antibiotici. Najčeše nuspojave su dijareja, bolovi u stomaku, mučnina, povraćanje, svrab i osip. Ozbiljne nuspojave su rijetke I 

obuhvataju ozbiljne alergijske reakcije, gljivične infekcije, upalu debelog crijeva i toksičnu epidermalnu nekrolizu (ozbiljno stanje kože). Mogu postojati rizici povezani s istraživanjem koje još ne poznajemo. Ako otkrijemo nuspojave koje do sada nisu bile poznate, odmah ćete biti obaviješteni.
Povjerljivost i zaštita podataka
Sve informacije se tretiraju kao povjerljive. Pri izvještavanju i objavljivanju rezultata, vaš srodnik/ca će biti anoniman/a. Danska agencija za lijekove, jedinica za Dobru kliničku praksu(GCP) i odgovorni ljekar imaju pristup kompletnom medicinskoj dokumentaciji radi nadzora nad istraživanjem, uz obavezu čuvanja tajnosti. Obrada podataka će biti u skladu sa GDPR i danskim zakonom o zaštiti podataka. Podaci u anonimnom obliku mogu biti podijeljeni sa drugim istraživačima nakon odobrenja, a neanonimizovani samo uz posebna odobrenja.

Finansiranje studije
Istraživanje je finansirano sredstvima od Danmarks Frie Forskningsfond (4.220.996 DKK), Forskningsudvalget ved Rigshospitalet (2.040.000 DKK), Forskningsfonden for Sundhedsforskning i Region Hovedstaden (1.740.428 DKK), Beckett Fonden (100.000 DKK), Læge Inger Goldmanns Fond (100.000 DKK) i Grosserer Jakob Ehrenreich og Hustru Grete Ehrenreichs Fond (512.000 DKK). Istraživanje koristi infrastrukturu i metode razvijene u okviru Intensive Care Platform Trial (INCEPT) programa (www.incept.dk), finansiranog od Novo Nordisk Fonden (29.985.000 DKK) i Sygeforsikringen "danmark" (7.300.000 DKK), te takodje podrškom od Grosserer Jakob Ehrenreich og Hustru Grete Ehrenreichs Fond (200.00 DKK), Dagmar Marshalls Fond (93.516 DKK)  i Savværksejer Jeppe Juhl i  supruga Ovita Juhls Mindelegat (1.000.000 DKK).
Finansijeri nemaju uticaja ni sada niti u budućnosti na dizajn, sprovođenje, analize ili izvještavanje, niti imaju vlasništvo nad podacima.
Gore navedena sredstva pokrivaju fiksne troškove koji obuhvataju: 1) Plate istraživača, projektnog medicinskog osoblja, analitičara podataka i drugog osoblja koje je direktno uključeno u ispitivanje, kao i naknade odjeljenjima koja učestvuju u ispitivanju i 2) Administrativne troškove koji obuhvataju rashode vezane za upravljanje i nadzor ispitivanja, uključujući upravljanje podacima, sigurnosni nadzor, etičke dozvole, osiguranja i druge regulatorne zahtjeve.
Osiguranje
Vaš srodnik/ca će tokom istraživanja biti zaštićen od strane danskog sistema za naknadu štete pacijentima (Patienterstatningen).
Pristup rezultatima istraživanja
 Po završetku, rezultati će biti objavljeni u međunarodnom naučnom časopisu. Sažetak rezultata i verzija na jeziku laika biće objavljeni u EU bazi (euclinicaltrials.eu). Ako želite uvid u rezultate, možete kontaktirati  navedene istraživače.
Kontakt
Nadamo se da vam ove informacije daju dovoljan uvid u šta znači učestvovati u istraživanju i pomažu vam u donošenju odluke. Za dodatne informacije kontaktirajte navedenog. Također, preporučujemo da pročitate priloženi dokument „Vaša prava kao učesnik u kliničkim studijama“ od Danskog Nacionalnog centra za etiku. Ako imate pitanja, slobodno nas kontaktirajte.
U ime EMPRESS upravnog odbora,
Nick Meier, koordinirajući istraživač
Ljekar, Ph.d -student
Odjel za intenzivnu njegu, Rigshospitalet
Blegdamsvej 9, 2100 København Ø
Email: nick.meier@regionh.dk
Morten Hylander Møller
Sponzor, profesor, anesteziolog
Odjel za intenzivnu njegu, Rigshospitalet
Blegdamsvej 9, 2100 København Ø
Email: morten.hylander.moeller@regionh.dk

